Делник – Програма на ХХIV-те Театрални празници “Невена Коканова”
Програма на ХХIV-те Театрални празници “Невена Коканова”
ХХIV-тите Театрални празници “Невена Коканова” започват на 10 юни 2019 г. Ето кои са гостуващите трупи и техните представления:
10 юни – “Легло за трима” – ДТ “Сава Огнянов” – Русе
Авторски спектакъл: Орлин Дяков
Сценография: Веселин Николов
Участват: Николай Урумов, Венцислав Петков, Любомир Кънев, Александър Узунов, Дайана Михайлова, Мариана Крумова, Косьо Станев, Йовко Кънев
Едно легло за двама…или трима? Четири нощи в една хотелска стая ни въвличат в различни конфликтни ситуации, които завършват с…. поука.
Можем ли да обичаме наистина, или славата, забързаният живот и парите ни ръководят? Дали любовта е такава, каквато си я представяме, или бракът и дребните кавги я разрушават? Имаме ли предразсъдъци, способни ли сме да бъдем наистина хора и да приемаме различните? Искаме ли да си отидем от този свят щастливи и с усмивка?
Ще ни сервира ли третият в леглото разрешение на тези наши житейски проблеми или напротив… трябва и вино!
11 юни - “Секси пране” – “Театро”
Участват:Албена Колева и Димитър Бакалов
Въоръжени с наръчник “Секс за начинаещи”, Алис и Хенри решават да прекарат уикенда в скъп и лъскав спа-хотел с определена мисия – да съживят техния 25 годишен брак. Времето си е казало думата – децата са пораснали, стресът и ежедневието са превърнали бурната им любов в навик. В изблик на отчаяние, Алис взима решение посредством този уикенд да сложи край на мъките – да положат огромно усилие и да спасят брака си или да се разведат и да поемат по различни пътища. Ще може ли Хенри да прегърне всичките диви предложения, които Алис вади от наръчника за по-вълнуващ секс? Наистина ли би искал да види жена си и майка на децата му облечена в черна кожа и камшик?
Алис и Хенри споделят еротичните си фантазии и взаимни обвинения, и зрителят навлиза в предизвикващите бурен смях детайли на кризата на средната възраст.
Сюжетът ни превежда от комичното към сериозното и обратно. Преоткриването на любовта и силата на съюза между Хенри и Алис е едновременно и трогателно, и много, много забавно и резонира у зрителите от всяка възраст
12 юни- “Черна комедия” – Театър Българска Армия
Сценография:Красимир Вълканов
Пластика:Камен Иванов
13 юни- “Иначе казано” – Младежки театър “Н. Бинев”
Режисьор:Владимир Петков
Превод:Снежина Русинова-Здравкова
Композитор: Михаил Шишков-син
Участват:Георги Кадурин, Веселин Калановски, Мариана Миланова и Рая Пеева
14 юни – “Монтажът на моя филм” – ДТ “Стоян Бъчваров”-Варна
Сценография и костюми:Христина Дякова
Хореография:Никола Йорданов
Участват:Станислав Кондов, Цветина Петрова, Веселина Михалкова, Стоян Радев, Полина Недкова, Симеон Лютаков, Ненчо Костов
След като пребива почти до смърт любовника на съпругата си, Пат прекарва 4 години в психиатрична клиника. Романът разказва завръщането му към живота след този период на лечение на биполярно разстройство. Принуден да заживее отново с родителите си, след като е изгубил съпругата си Ники, работата, къщата и спомените си, той е решен да изгради наново своя живот – „филм, режисиран от Бог“.
Драматургичната адаптация следва сюжетния ход на романа „наръчник на оптимиста“ като поставя във фокус проблема на героя на нашето време – съвременният социопат, страдащ от невъзможността да приеме реалността и да се адаптира към нея, като я замества със своите фикции. В известен смисъл всички герои са версии на този социопат – родители на Пат, самият той, Тифани и техния приятелски кръг. Всеки има изграден свой микросвят, чрез който може да влезе в контакт със средата – футболната страст, фитнес манията, обсесията от танците и психотерапията. Дейности, които заместват общуването, живот, който се случва в паралелни активности – това е парадигмата на днешния човек, чийто връзки с реалността изтъняват. Все пак любовта се оказва възможния изход от клаустрофобичността на нашето его.
15 юни – “Името” – Сатиричен театър “Алеко Константинов”
Автор: Матийо Делапорт и Александър дьо ла Пателиер
Превод:Михаил Билалов и Снежина Русинова-Здравкова
Постановка:Здравко Митков
Сценография:Петър Митев
Мапинг:Димитър Иванов
Фотограф:Елена Ненкова
Участват:Михаил Билалов, Николай Урумов, Ана Вълчанова, Богдан Казанджиев, Ирина Първанова
Нищо не предвещава, че вечерята в семейство Гаро ще протече така бурно. Елизабет пак си играе на мароканска кухня, а Пиер е толкова зает с търсенето на ключовете за мазето, че вместо да домакинства, включва приятелите си от детинство Клод и Венсан в играта „намери изгубеното и получаваш вечната ми признателност.“ Съпругата на Венсан както винаги закъснява и докато чака идването на бременната Ана, компанията започва още една игра – „отгатни името на детето“. Когато най-сетне Венсан разкрива изненадата как ще кръсти сина си, името предизвиква смут и вълна от протести. Спорът се разгорещява, засягат се деликатни теми и преди да се стигне до десерта, наяве излизат дълбоко погребани тайни и дълго таени обиди…
1 Comment to “Програма на ХХIV-те Театрални празници “Невена Коканова””
Атанас П. Атанасов
ДИРЕКТОРЪТ НА ЯМБОЛСКИЯ ТЕАТЪР ПРЕДСТАВЯ ПЛАГИАТСКИ ПИЕСИ